Off the Wall ni albamu ya tano ya hayati mwanamuziki wa Kimarekani, Michael Jackson. Albamu ilitolewa mnamo tar. 10 Agosti 1979 kupitia studio ya Epic Records, baada ya Jackson kupata sifa kemkem pale alipoimba katika filamu ya The Wiz. Wakati akiifanyia kazi albamu hii, Jackson na Quincy Jones wakawa marafiki wakubwa, na Jones akakubali kufanya kazi na Jackson katika albamu yake iliyofuata. Kazi ya kurekodi albamu hii ilichukua nafasi kati ya Desemba 1978 na Juni 1979 katika studio ya Allen Zentz Recording, Westlake Recording Studios, na Cherokee Studios ya mjini Los Angeles, California. Jackson ameshirikiana vilivyo kabisa na watunzi wa nyimbo wengine kama vile Paul McCartney, Stevie Wonder na Rod Temperton. Jackson ameandika nyimbo kadhaa mwenyewe. Nyimbo hizo ni pamoja na single kiongozi kutoka katika albamu hii, "Donot Stop 'til You Get Enough". Rekodi hii iliamishwa kutoka katika studio ya awali ambayo Jackson alikuwa akifanyanayo kazi, Motown. Kuna maelezo kadhaa yanayotaja kwamba Off the Wall imeimbwa kwa mtililiko wa funk, disco-pop, soul, soft rock, jazz na pop. Jackson amepata pongezi nyingi sana kwa uimbaji wake wa katika albamu hii.